રાજ્યના ઊર્જા વિભાગના સૂત્રોમાંથી પ્રાપ્ત માહિતી અનુસાર મધ્યપ્રદેશમાં ઓછો વરસાદ થવાથી હાલ નર્મદામાં પાણી ઓછું પ્રાપ્ત થયું છે. જેની સીધી અસર ખેડૂતો અને ઉદ્યોગો પર પડનારી છે. ખેડૂતોને મળતી 8 કલાક વીજળીમાં સીધો કાપ આવશે એવી જ રીતે ઉદ્યોગોમાં પણ સ્ટેગરિંગ કરવામાં આવશે. સૂત્રોના કહેવા પ્રમાણે એસ્સાર અને અદાણી દ્વારા પ્રાપ્ત થતી 3000 મે.વો. વીજ ઉત્પાદન બંધ થવાથી હાલ આ વીજળી પણ રાજ્યને મળતી નથી.